Luan Hajdaraga

Luan Hajdaraga (Tiranë, 2 gusht 1948 - 30 korrik, 2018) ka qenë pedagog dhe ministër i shtetit shqiptar.

 Biografia 
Lindi në Tiranë më 2 gusht 1948. Më 1966 - 1970 ndoqi Fakultetin e Psikologjisë në Universitetin e Bukureshtit në Rumani. Më 1973 - 1985 qe punonjës shkencor, dhe më pas drejtor i Institutit të Studimeve Pedagogjike deri më 1992.

Më 1992 u zgjodh deputet i Partisë Socialiste, më pas kandidoi po ashtu për kryetar bashkie në Tiranë. Më 1992 - 1996 qe anëtar i Kryesisë së PS-së, ndërsa në vitet 1993 - 1996 nënkryetar i partisë.

Në vitet 1998 - 2000 u emërua ministër i Mbrojtjes, ndërsa në vitet 2001 - 2005 qe zëvendësministër i Punëve të Jashtme.

Marsin e 2018 pësoi një hemoragji cerebrale të rëndë, më pas u dërgua për kurim në Turqi, por më 30 korrik 2018 ndërroi jetë në QSUT, Tiranë.

 Referime 

Kategoria:Biografi shqiptare
Kategoria:Lindje 1948
Kategoria:Vdekje 2018
Kategoria:Njerëz nga Tirana
Kategoria:Ministra të Qeverisë së Shqipërisë
Kategoria:Ministra të Mbrojtjes të Shqipërisë